Eiropas Parlamenta normatīvā rezolūcija par priekšlikumu Padomes regulai, ar ko izstrādā melnā paltusa resursu atjaunošanas plānu Ziemeļrietumu Atlantijas zvejniecības organizācijas ietvaros (KOM(2004)0640 - C6-0197/2004 - 2004/0229(CNS))



Oficiālais Vēstnesis 133 E , 08/06/2006 Lpp. 0131 - 0133



P6_TA(2005)0257 Melnā paltusa resursi * Eiropas Parlamenta normatīvā rezolūcija par priekšlikumu Padomes regulai, ar ko izstrādā melnā paltusa resursu atjaunošanas plānu Ziemeļrietumu Atlantijas zvejniecības organizācijas ietvaros (KOM(2004)0640 — C6-0197/2004 — 2004/0229(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (KOM(2004)0640) [1], - ņemot vērā EK Līguma 37. pantu, saskaņā ar kuru Padome ir ar to apspriedusies (C6-0197/2004), - ņemot vērā Reglamenta 51. pantu, - ņemot vērā Zivsaimniecības komitejas ziņojumu (A6-0116/2005), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar Parlamentu apspriesties, ja tā ir paredzējusi būtiski grozīt Komisijas priekšlikumu; 5. uzdod priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 Virsraksts Priekšlikums Padomes regulai, ar ko izstrādā melnā paltusa resursu atjaunošanas plānu Ziemeļrietumu Atlantijas zvejniecības organizācijas ietvaros | (Neattiecas uz tekstu latviešu valodā.) | Grozījums Nr. 2 7. apsvērums (7) Tādēļ atjaunošanas plāns ir jāīsteno pastāvīgi. Šajā nolūkā jānosaka procedūra to kuģu sarakstu nosūtīšanai, kuriem izsniegtas speciālas zvejas atļaujas saskaņā ar Padomes 1994. gada 27. jūnija Regulu (EK) Nr. 1627/94, kas paredz vispārīgus noteikumus attiecībā uz īpašām zvejas atļaujām. | (7) Tādēļ atjaunošanas plānu ir stingri jāiestrādā Kopienas tiesību aktos. Šajā nolūkā jānosaka procedūra to kuģu sarakstu nosūtīšanai, kuriem izsniegtas speciālas zvejas atļaujas saskaņā ar Padomes 1994. gada 27. jūnija Regulu (EK) Nr. 1627/94, kas paredz vispārīgus noteikumus attiecībā uz īpašām zvejas atļaujām. | Grozījums Nr. 3 9. apsvērums (9) Ir vajadzīgi papildu kontroles pasākumi, lai nodrošinātu efektīvu īstenošanu Kopienas līmenī un lai panāktu saskaņotību ar atjaunošanas plāniem, ko Padome pieņēmusi citās jomās. Šādos pasākumos jāiekļauj pienākums iepriekš paziņot par iebraukšanu dalībvalsts norādītā ostā un ierobežot pielaides robežas. | (9) Ir vajadzīgi papildu kontroles pasākumi, lai nodrošinātu efektīvu īstenošanu Kopienas līmenī un lai panāktu saskaņotību ar atjaunošanas plāniem, ko Padome pieņēmusi citās jomās. Šādos pasākumos jāiekļauj pienākums iepriekš paziņot par iebraukšanu dalībvalsts norādītā ostā. | Grozījums Nr. 4 3. panta 1. punkta 2. daļa Tomēr, ja NAFO nolemj, ka šie kopējie pieļaujamās nozvejas (TAC) līmeņi nenodrošina minētā krājuma ilgspējīgu zvejniecību, Padome pēc Komisijas priekšlikuma ar kvalificētu balsu vairākumu koriģē pirmajā daļā noteikto kopējo TAC līmeni atbilstoši NAFO lēmumam. | Tomēr, ja NAFO nolemj, ka šie kopējie pieļaujamās nozvejas (TAC) līmeņi nenodrošina minētā krājuma ilgspējīgu zvejniecību (vai ja, no otras puses, konstatē krājuma atjaunošanos), Padome pēc Komisijas priekšlikuma ar kvalificētu balsu vairākumu koriģē pirmajā daļā noteikto kopējo TAC līmeni atbilstoši NAFO lēmumam. | Grozījums Nr. 5 5. panta 4. punkts 4. Katra dalībvalsts sadala melnā paltusa kvotas starp kuģiem, kas iekļauti 1. pantā minētajā sarakstā. Dalībvalstis informē Komisiju katru gadu ne vēlāk kā līdz 15. decembrim par kvotu sadali. | 4. Katra dalībvalsts veic nepieciešamās darbības, lai sadalītu melnā paltusa kvotas starp kuģiem, kas iekļauti 1. pantā minētajā sarakstā. Dalībvalstis informē Komisiju katru gadu ne vēlāk kā līdz 15. janvārim par kvotu sadali. | Grozījums Nr. 6 6. panta 3. punkts 3. Ja tiek uzskatīts, ka melnā paltusa daudzumi, par kuriem ziņo saskaņā ar 1. punkta b) apakšpunktu, ir izsmēluši 70% no dalībvalstu kvotas, kuģu kapteiņi nosūta b) apakšpunktā minētās atskaites katru dienu. | 3. Ja tiek uzskatīts, ka melnā paltusa daudzumi, par kuriem ziņo saskaņā ar 1. punkta b) apakšpunktu, ir izsmēluši 70% no dalībvalstu kvotas, kuģu kapteiņi nosūta b) apakšpunktā minētās atskaites katru trešo dienu. | Grozījums Nr. 7 7. panta 1. punkts 1. Laikā, kad kuģis atrodas otrajā apakšzonā un 3KLMNO rajonos, ik dienas uz klāja izceltie melnā paltusa daudzumi jāuzglabā atsevišķi no pārējās nozvejas un tiem ir jābūt skaidri apzīmētiem ar etiķetēm. | 1. Ņemot vērā kuģa apkalpes un kuģa kustības drošību, kura ietilpst kapteiņa pienākumos un kompetencē laikā, kad kuģis atrodas NAFO otrajā apakšzonā un 3KLMNO rajonos, ik dienas uz klāja izceltie melnā paltusa daudzumi jāuzglabā atsevišķi no pārējās nozvejas un tiem ir jābūt skaidri apzīmētiem ar etiķetēm. | Grozījums Nr. 8 8. pants 8. pants Pielaides, novērtējot kuģa žurnālā norādītos daudzumus svītrots | Atkāpjoties no Komisijas Regulas (EEK) Nr. 2807/83 5. panta 2. punkta un Komisijas Regulas (EEK) Nr. 2868/88 9. panta 2. punkta, atļautā pielaide, novērtējot uz klāja esošos daudzumus kilogramos, tiek noteikta 5% apmērā no kuģa žurnālā norādītā daudzuma. | Grozījums Nr. 9 9. panta 4.a punkts (jauns) | 4.a Šajā pantā izklāstītie pasākumi attiecas tikai un vienīgi uz kuģiem ar īpašu zvejošanas atļauju, kuri minēti 4. pantā. | Grozījums Nr. 10 10. panta 1.a punkts (jauns) | 1.a Šajā pantā izklāstītie pasākumi attiecas tikai un vienīgi uz kuģiem ar īpašu zvejošanas atļauju, kuri minēti 4. pantā. | [1] OV vēl nav publicēts. --------------------------------------------------